இத்தாலியின் உம்ப்ரியாவில் உள்ள சிட்டா டி காஸ்டெல்லோவில், பெலூச்சி பிறந்தார். இவர் ஓவியராகிய மரியா குசிட்டெநெல்லிக்கும் சரக்கூர்தி நிறுவனத்தின் சொந்தக்காரராகிய லூயிகி பெலூச்சிக்கும் மகளாகப் பிறந்தவர். பெலூச்சி தனது பதினாறு வயதிலேயே கலை ஒப்புநராகப் பணி ("மாடலிங்") செய்யத் தொடங்கினார். அப்போது அவர் இத்தாலிய உயர்நிலைப் பள்ளியில் (லிசியோ கிளாசிகோ (Liceo classico) என்னும் வகையான) பயின்று வந்தார். தொடக்கத்தில் ஒரு வழக்கறிஞராக தொழில் வாழ்க்கையை விரும்பிய பெலூச்சி பெருச்யியா பல்கலைக்கழகத்தில் படித்தப் போது தனது வகுப்புக் கட்டணங்களை செலுத்துவதற்காக கலை ஒப்புநராகப் (மாடலிங்) பணி புரிந்தார். ஆனால் வாழ்க்கைப்பாணி அவரை அவரது சட்டப் படிப்பிலிருந்து விலகத் தூண்டியது. அவர் இத்தாலியன், பிரான்சிய மொழி, மற்றும் ஆங்கிலம் போன்ற மொழிகளை சரளமாகவும், எசுப்பானிய மொழி ஓரலவுக்குச் சரளமாகவும் பேசுவார். மேலும் இந்த மொழிகள் அனைத்திலும் அவர் பேசுகின்ற பாத்திரங்களை கொண்டிருந்தார். அவ்வாறே "தி பேஷன் ஆஃப் தி கிறிஸ்டி"லும் அவரது மேரி மகதலேனா பாத்திரத்தில் அராமைக் மொழியில் பேசினார்.

1990 ஆம் ஆண்டில் கலையொப்பனை (ஃபேஷன்) புகைப்பட நிபுணர் கிளாடியோ கார்லோசு பாசோவை பெலூச்சி திருமணம் செய்தார். அவர் தற்போது சக நடிகர் வின்செண்ட் காசெல்லை மணந்துள்ளார். அவர் காசெல்லுடன் பல திரைப்படங்களில் நடித்தார். மேலும் அவருக்கு தேவா எனும் பெயருடைய மகள் உள்ளார் (12 செப்டம்பர் 2004 அன்று பிறந்தார்). 2010 ஆம் ஆண்டு இளவேனிற் காலத்தில் இந்தத் தம்பதிகள் அவர்களது இரண்டாவது குழந்தையை எதிர்பார்க்கின்றனர். 2004 ஆம் ஆண்டில் பெலூச்சி கருவுற்று இருந்த போது, கரு அணு தானத்தைத் தடுக்கும் இத்தாலிய சட்டங்களுக்கு எதிராக இத்தாலியப் பத்திரிகையான "வானிட்டி பேர்ரில்" நிர்வாணமாகத் தோன்றினார்.

ஆவணப் படமான "தி பிக் கொஸ்சின்"னில் "தி பாஷன் ஆஃப் கிறிஸ்ட்" திரைப்படம் பற்றி, அவர் கூறியது: "நான் இறை மறுப்பு கொண்டவள். இருப்பினும் நான் அனைத்து மதங்களையும் மதிக்கிறேன் மேலும் அவற்றின் மீது ஆர்வமுடையவளாக இருக்கிறேன். அதில் நான் நம்பக்கூடியது ஏதேனும் இருந்தால் அது ஒரு மர்மமான சக்தி; கடல் பொங்கித் தாழும் போது அதனை நிரப்பும் ஒன்று, இயற்கையையும் உயிர் வாழ்வனவற்றையும் ஒன்றிணைப்பது."

தொழில் வாழ்க்கை
திரைப்படம்
கலை ஒப்புநர் தொழில் (மாடலிங்)
சொந்த வாழ்க்கை